LĒMUMA PROJEKTS

2023.gada \_\_.septembrī Lēmums Nr. \_\_\_\_

**Informatīvais ziņojums par SIA „Daugavpils reģionālā slimnīca”**

**darbības rezultātiem**

Pamatojoties uz Pašvaldību likuma 10.panta pirmās daļas pirmo teikumu, Publiskas personas kapitāla daļu un kapitālsabiedrību pārvaldības likuma 1.panta pirmās daļas 14.punkta b) apakšpunktu,

ņemot vērā SIA „Daugavpils reģionālā slimnīca” padomes 2023.gada 7.augusta sēdes protokolā Nr.14/2023 un 2023.gada 21.augusta sēdes protokolā Nr.15/2023 ietvertos secinājumus, padomes atzinumu par kapitālsabiedrības 2023.gada 6 mēnešu darbības rezultātiem,

ņemot vērā to, ka 2023.gadā valsts piešķirtais finansējums ir nepietiekams, neatbilst faktiskajām izmaksām, kuras salīdzinot ar iepriekšējiem gadiem, inflācijas ietekmē ir pieaugušas, savukārt, ir strauji samazināts valsts apmaksāto veselības aprūpes pakalpojumu finansējums,

nodrošinot Daugavpils valstspilsētas pašvaldībai piederošu kapitāla daļu un kapitālsabiedrību efektīvu pārvaldību un labas korporatīvās pārvaldības principu ievērošanu,

**Daugavpils valstspilsētas pašvaldības dome nolemj:**

1. Pieņemt zināšanai informatīvo ziņojumu par SIA “Daugavpils reģionālā slimnīca” darbības rezultātiem.
2. Lūgt Veselības ministriju nodrošināt, ka tiek pārrēķināti un noteikti atbilstoši tarifi, lai slimnīcas var plānot un organizēt savu darbu un noteikt skaidru, ilgtspējīgu, vienlīdzīgu, paredzamu un godīgu pakalpojuma apmaksas definēšanu, nosakot izmaksām atbilstošus tarifus un izpildāmus kvalitātes kritērijus.
3. Lūgt Veselības ministriju kompensēt SIA “Daugavpils reģionālā slimnīca” radušos izmaksu pieaugumu energoresursiem, medikamentiem, medicīnas precēm un atalgojumam.
4. Uzdot SIA „Daugavpils reģionālā slimnīca” kapitāla daļu turētāja pārstāvim savas kompetences robežās nodrošināt sabiedrības pārvaldības modeļa pilnveidošanu, stiprinot ārstniecības sadaļu.

Daugavpils valstspilsētas pašvaldības domes priekšsēdētājs A.Elksniņš

Iesniedzējs:

Daugavpils valstspilsētas pašvaldības domes deputāte I.Jukšinska

Sagatavotājs:

Daugavpils pašvaldības centrālās pārvaldes

Juridiskā departamenta

Kapitālsabiedrību pārraudzības nodaļas vadītājs N.Jefimovs

Saskaņots:

Daugavpils valstspilsētas pašvaldības domes priekšsēdētājs A.Elksniņš

Daugavpils valstspilsētas pašvaldības izpilddirektora vietnieks,

SIA „Daugavpils reģionālā slimnīca” kapitāla daļu turētāja pārstāvis K.Rasis

Daugavpils pašvaldības centrālās pārvaldes

Juridiskā departamenta vadītāja vietniece M.Dimitrijeva

Ziņotājs (domes sēdē): - Domes deputāte I.Jukšinska

Nosūtāms: Pašvaldības izpilddirektora vietniekam K.Rasim, Pašvaldības Juridiskā departamenta Kapitālsabiedrību pārraudzības nodaļai, SIA „Daugavpils reģionālā slimnīca” valdei un padomei.

Publicējams: pašvaldības tīmekļvietnē *www.daugavpils.lv*